CELEX: 32008D0145
Language: el
Date: 2007-09-12 00:00:00
Title: 2008/145/ΕΚ: Απόφαση της Επιτροπής, της 12ης Σεπτεμβρίου 2007 , σχετικά με την κρατική ενίσχυση C 54/2006 (πρώην N 276/2006) που σχεδιάζει η Πολωνία υπέρ της Bison Bial SA [κοινοποιηθείσα υπό τον αριθμό Ε(2007) 4145] (Κείμενο που παρουσιάζει ενδιαφέρον για τον ΕΟΧ)

21.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 46/41
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 12ης Σεπτεμβρίου 2007
   σχετικά με την κρατική ενίσχυση C 54/2006 (πρώην N 276/2006) που σχεδιάζει η Πολωνία υπέρ της Bison Bial SA
   [κοινοποιηθείσα υπό τον αριθμό Ε(2007) 4145]
   (Το κείμενο στην πολωνική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   (2008/145/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ιδίως το άρθρο 88 παράγραφος 2 πρώτο εδάφιο,
   τη συμφωνία για τον Ευρωπαϊκό Οικονομικό Χώρο και ιδίως το άρθρο 62 παράγραφος 1 στοιχείο α),
   αφού κάλεσε τους ενδιαφερομένους να υποβάλουν τις παρατηρήσεις τους (1) σύμφωνα με τις ανωτέρω διατάξεις,
   Εκτιμώντας τα ακόλουθα:
   1.   ΔΙΑΔΙΚΑΣΙΑ
   
               (1)
            
            
               Στις 4 Μαΐου 2006 η Πολωνία κοινοποίησε σχεδιαζόμενη ενίσχυση αναδιάρθρωσης υπέρ της Bison-Bial SA (στο εξής «BB»).
            
         
               (2)
            
            
               Με επιστολή της 13ης Ιουνίου 2006 η Επιτροπή ζήτησε από την Πολωνία να υποβάλει ορισμένα πληροφοριακά στοιχεία που έλειπαν, τα οποία και υποβλήθηκαν κανονικά από τις πολωνικές αρχές στις 13 Ιουλίου 2006. Η Επιτροπή ζήτησε πρόσθετα πληροφοριακά στοιχεία με επιστολή της 29ης Αυγούστου 2006. Οι πολωνικές αρχές απάντησαν με επιστολές της 18ης Σεπτεμβρίου, της 20ής Οκτωβρίου και της 3ης Νοεμβρίου 2006.
            
         
               (3)
            
            
               Με επιστολή της 20ής Δεκεμβρίου 2006 η Επιτροπή γνωστοποίησε στην Πολωνία την απόφασή της να κινήσει τη διαδικασία που προβλέπεται στο άρθρο 88 παράγραφος 2 της συνθήκης ΕΚ σχετικά με το μέτρο. Η απόφαση της Επιτροπής να κινήσει τη διαδικασία βάσει του άρθρου 88 παράγραφος 2 της συνθήκης ΕΚ δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2). Η Επιτροπή κάλεσε τους ενδιαφερομένους να υποβάλουν τις παρατηρήσεις τους σχετικά με το μέτρο.
            
         
               (4)
            
            
               Οι πολωνικές αρχές υπέβαλαν τις παρατηρήσεις τους με επιστολή της 23ης Ιανουαρίου 2007. Δεν ελήφθησαν παρατηρήσεις τρίτων.
            
         
               (5)
            
            
               Στις 28 Μαρτίου οργανώθηκε σύσκεψη με εκπροσώπους των πολωνικών αρχών και της BB. Η Επιτροπή ζήτησε πρόσθετα πληροφοριακά στοιχεία με επιστολή της 17ης Απριλίου 2007. Οι πολωνικές αρχές απάντησαν με επιστολή της 15ης Μαΐου 2007.
            
         2.   ΛΕΠΤΟΜΕΡΗΣ ΠΕΡΙΓΡΑΦΗ ΤΗΣ ΕΝΙΣΧΥΣΗΣ
   2.1.   Η εταιρεία
   
               (6)
            
            
               Η BB είναι μια μεγάλη εταιρεία που παράγει εξαρτήματα εργαλειομηχανών, όπως σφιγκτήρες τόρνων, ατράκτους και εξαρτήματα ατράκτων, εξαρτήματα φρεζών και εργαλειοφορεία. Δημιουργήθηκε το 1948 ως κρατική επιχείρηση. Το 1997 το κράτος πώλησε το 53 % των μετοχών της BB στην ιδιωτική εταιρεία Metalexport Sp. z o.o., που το 2004 μετονομάστηκε σε Mex-Holding Sp. z o.o. Στο τέλος του 2006 το κράτος κατείχε το 18 % των μετοχών της BB, ενώ οι υπόλοιποι μέτοχοι ήταν ιδιώτες επενδυτές. Το 2006 η BB απασχολούσε 950 εργαζομένους, έναντι 1 680 το 2000.
            
         
               (7)
            
            
               Το 2004 η εταιρεία κατείχε μερίδιο 17 % στην πολωνική αγορά εξαρτημάτων εργαλειομηχανών, ποσοστό που αντιστοιχούσε μόλις στο 20 % της παραγωγής της BB, καθότι η παραγωγή της εταιρείας προορίζεται κυρίως για εξαγωγή (το 2004 το 30 % της παραγωγής εξαγόταν στις Ηνωμένες Πολιτείες, το 15 % στην Ιταλία, το 7 % σε χώρες της Ανατολικής Ευρώπης συμπεριλαμβανομένης της Ρωσίας, και το 5 % στο Ηνωμένο Βασίλειο). Η εταιρεία διαθέτει την πλειονότητα των εξαγόμενων προϊόντων της μέσω εταιρειών του ομίλου Mex-Holding, όπως η Toolmex Corporation (ΗΠΑ), η Mexpol GmbH (Γερμανία), η Toolmex Polmach (Ηνωμένο Βασίλειο) ή η Italmex SA (Ιταλία).
            
         
               (8)
            
            
               Το μερίδιο της BB στην ευρωπαϊκή αγορά εκτιμάται σε 1,3 %. Η γεωγραφική έκταση της αγοράς των εν λόγω προϊόντων καλύπτει τουλάχιστον την Ευρώπη και πιθανώς ολόκληρο τον κόσμο. Η παραγωγή κοινών εξαρτημάτων εργαλειομηχανών, όπως αυτά που κατασκευάζει η BB, χαρακτηρίζεται από πλεονάζουσα παραγωγική ικανότητα τόσο παγκοσμίως όσο και στην Ευρώπη.
            
         
               (9)
            
            
               Η εταιρεία είναι εγκατεστημένη σε περιφέρεια επιλέξιμη για ενίσχυση βάσει του άρθρου 87 παράγραφος 3 στοιχείο α) της συνθήκης ΕΚ.
            
         2.2.   Προβλήματα που αντιμετωπίζει η εταιρεία
   
               (10)
            
            
               Τα πρώτα προβλήματα της BB εμφανίστηκαν το 2001, με ζημίες ύψους 24 εκατ. PLN. Κατά την Πολωνία, οι βασικές αιτίες αυτών των οικονομικών προβλημάτων ήταν οι εξής:
               
                           —
                        
                        
                           ανατίμηση του πολωνικού ζλότι έναντι του δολαρίου ΗΠΑ (οι Ηνωμένες Πολιτείες απορροφούν το 30 % των πωλήσεων της εταιρείας)·
                        
                     
                           —
                        
                        
                           η δύσκολη οικονομική κατάσταση του επιχειρηματικού ομίλου στο σύνολό του και η μη αποπληρωμή από τη μητρική εταιρεία δανείου ύψους 16 εκατ. PLΝ·
                        
                     
                           —
                        
                        
                           η πτώση των εξαγωγικών πωλήσεων λόγω στασιμότητας στις Ηνωμένες Πολιτείες και τη Δυτική Ευρώπη μετά το Σεπτέμβριο του 2001.
                        
                     
         
               (11)
            
            
               Οι συνθήκες αυτές, σε συνδυασμό με το υψηλό κόστος δανεισμού στην αγορά, προκάλεσαν σοβαρά προβλήματα ρευστότητας. Τα οικονομικά προβλήματα οδήγησαν σε ληξιπρόθεσμες οφειλές. Το 2002 τέσσερις τράπεζες απαίτησαν την άμεση αποπληρωμή δανείων. Η BB δεν ήταν σε θέση να εκπληρώσει τις ανειλημμένες υποχρεώσεις της, συμπεριλαμβανομένων των μισθών, με αποτέλεσμα να κλείσει τις παραγωγικές εγκαταστάσεις της για τέσσερις μήνες. Οι πωλήσεις μειώθηκαν κατά το ήμισυ (από 91 εκατ. PLN το 2001 σε 48 εκατ. PLN το 2002) και το έτος έληξε με καθαρή ζημία ύψους 74,8 εκατ. PLN.
            
         
               (12)
            
            
               Τα προβλήματα της BB αντικατόπτριζαν την επιδεινούμενη οικονομική κατάσταση της μητρικής εταιρείας της, Mex-Holding Sp. z o.o. Το 2002 ο όμιλος στο σύνολό του υπέστη ζημίες ύψους 75,8 εκατ. PLN. Έκτοτε, η κατάσταση έχει βελτιωθεί, αλλά ο όμιλος εξακολουθεί να σημειώνει ζημίες και η καθαρή του θέση είναι αρνητική.
            
         
               (13)
            
            
               Το 2003 η εταιρεία κατόρθωσε να μειώσει τις ζημίες της σε 8,5 εκατ. PLN και το 2004 πραγματοποίησε κέρδη ύψους 5,1 εκατ. PLN. Σύμφωνα με τις πολωνικές αρχές, τούτο οφείλεται στην έναρξη της αναδιάρθρωσης της BB. Η εφαρμογή των πρώτων μέτρων αναδιάρθρωσης επέφερε αύξηση των πωλήσεων, μείωση των εξόδων και μερική άφεση χρέους. Έτσι, το 2005 και το 2006 η εταιρεία πραγματοποίησε κέρδη ύψους 20 εκατ. PLN και 12,5 εκατ. PLN αντίστοιχα.
            
         
               (14)
            
            
               Ωστόσο, παρά την επάνοδο στην κερδοφορία η BB δεν έχει ακόμη εδραιώσει τη θέση της. Οι σωρευθείσες ζημίες από τις λειτουργικές δραστηριότητες μετά το 2001 οδήγησαν σε σημαντικά χρέη. Το 2004 η αξία του ενεργητικού της εκτιμάτο σε 57 εκατ. PLN, ενώ οι υποχρεώσεις ανέρχονταν σε 115,7 εκατ. PLN. Με άλλα λόγια, η καθαρή θέση της ήταν αρνητική. Στο τέλος του 2006 η καθαρή θέση εξακολουθούσε να είναι αρνητική, ανερχόμενη σε – 26 εκατ. PLN. Η ανάλυση που υποβλήθηκε στην Επιτροπή δείχνει ότι χωρίς ενίσχυση η εταιρεία θα πτωχεύσει στο εγγύς μέλλον, καθότι δεν θα είναι σε θέση να εξοφλήσει άμεσα πληρωτέα χρέη.
            
         
               (15)
            
            
               Η BB εκπόνησε σχέδιο αναδιάρθρωσης για την περίοδο 2003-2009. Η αναδιάρθρωση εστιάζεται κυρίως στα οικονομικά της εταιρείας, τα περιουσιακά στοιχεία και την απασχόληση. Η οικονομική αναδιάρθρωση, η οποία ξεκίνησε το 2003, περιλάμβανε την αποπληρωμή παλαιών χρεών βάσει συμφωνιών με ιδιώτες πιστωτές, τη διαγραφή μέρους των χρεών προς ιδιώτες και προς το δημόσιο και την αποπληρωμή των υπόλοιπων χρεών προς το δημόσιο μέσω δανείου που πρόκειται να χορηγηθεί από την κρατική υπηρεσία βιομηχανικής ανάπτυξης («IDA»).
            
         
               (16)
            
            
               Το 2004 η εταιρεία υπέγραψε συμφωνία σχετικά με την αποπληρωμή χρεών της σε τράπεζες και στους εργαζομένους της, και συμφωνία δικαστικού συμβιβασμού με άλλους ιδιώτες πιστωτές.
            
         
               (17)
            
            
               Η λειτουργική αναδιάρθρωση ξεκίνησε το 2001. Η εταιρεία μείωσε το προσωπικό της από 1 680 εργαζομένους το 2000 σε 1 144 εργαζομένους το 2001 και σε 925 εργαζομένους το 2005. Στο τέλος της περιόδου αναδιάρθρωσης το εργατικό δυναμικό της εταιρείας προβλέπεται να είναι 800 εργαζόμενοι. Με άλλα λόγια, μέχρι την ολοκλήρωση της αναδιάρθρωσης οι εργαζόμενοι θα έχουν μειωθεί κατά 52 % σε σχέση με το 2000 ή κατά 30 % σε σχέση με το 2001.
            
         
               (18)
            
            
               Όσον αφορά την αναδιάρθρωση των περιουσιακών στοιχείων, η BB σκοπεύει να πωλήσει τα πλεονάζοντα περιουσιακά στοιχεία της, να μετεγκατασταθεί και να πωλήσει την έκταση στην οποία είναι σήμερα εγκατεστημένη. Σύμφωνα με την υποβληθείσα αξιολόγηση, η αξία του οικοπέδου στην αγορά είναι […] (3) εκατ. Αρχικά οι πολωνικές αρχές είχαν δηλώσει ότι το οικόπεδο επρόκειτο να πωληθεί το 2009, διότι πρώτα θα έπρεπε να μεταφερθούν στις νέες εγκαταστάσεις όλα τα μηχανήματα και ο εξοπλισμός. Επιπλέον, το προς πώληση ακίνητο βαρύνεται με υποθήκη. Μετά την απόφαση της Επιτροπής να κινήσει την επίσημη διαδικασία έρευνας, οι πολωνικές αρχές δήλωσαν ότι η πώληση πιθανόν να καθυστερούσε μέχρι το 2010.
            
         
               (19)
            
            
               Μεταξύ των ετών 2003 και 2005 η BB επένδυσε 1,4 εκατ. PLN, ενώ οι επενδύσεις που προβλέπονται για την περίοδο 2006-2009 ανέρχονται σε 14,2 εκατ. PLN. Πρόκειται κυρίως για επενδύσεις αντικατάστασης, δηλαδή για αγορά πιο αποδοτικών και φιλικών προς το περιβάλλον μηχανημάτων και εξοπλισμού. Σύμφωνα με το σχέδιο, κάθε σημαντική αύξηση των επενδύσεων αναβάλλεται για μετά το 2009, λόγω των λιγοστών διαθέσιμων οικονομικών πόρων. Ο κύριος όγκος των επενδύσεων θα πραγματοποιηθεί το 2010 και θα συνδέεται με τη σχεδιαζόμενη μετεγκατάσταση της εταιρείας σε νέο χώρο.
            
         
               (20)
            
            
               Αρχικά η Πολωνία είχε δηλώσει ότι η μείωση των θέσεων εργασίας και της έκτασης του χώρου παραγωγής της εταιρείας θα έπρεπε να θεωρηθούν επαρκή μέτρα για το μετριασμό των αρνητικών συνεπειών της ενίσχυσης. Ωστόσο, η Πολωνία παραδέχθηκε ότι οι μειώσεις αυτές θα αντισταθμίζονταν από τις σχεδιαζόμενες επενδύσεις σε πιο παραγωγικό εξοπλισμό, με αποτέλεσμα να διατηρηθεί αμετάβλητη η παραγωγική ικανότητα της ΒΒ. Η Πολωνία δήλωσε ότι η διατήρηση της παραγωγικής ικανότητας στα σημερινά επίπεδα (αντί της αύξησής της) θα πρέπει καθεαυτή να θεωρηθεί ως αντισταθμιστικό μέτρο.
            
         
               (21)
            
            
               Το κοινοποιηθέν σχέδιο αναδιάρθρωσης προβλέπει ότι το κόστος της αναδιάρθρωσης κατά την περίοδο 2003-2009 θα ανέλθει σε 138 εκατ. PLN, εκ των οποίων το μεγαλύτερο μέρος, ήτοι 122,6 εκατ. PLN, θα διατεθεί για τη χρηματοοικονομική αναδιάρθρωση. Τα υπόλοιπα 15,6 εκατ. PLN θα διατεθούν για επενδύσεις.
            
         
               (22)
            
            
               Σύμφωνα με το σχέδιο, η προβλεπόμενη χρηματοοικονομική αναδιάρθρωση περιλαμβάνει αποπληρωμή χρεών σε τράπεζες ύψους 65,6 εκατ. PLN βάσει συμφωνίας συμβιβασμού, αποπληρωμή άλλων χρεών σε ιδιώτες ύψους 17,5 εκατ. PLN και αποπληρωμή χρεών προς το δημόσιο ύψους 39,5 εκατ. PLN. Η σχεδιαζόμενη κρατική ενίσχυση θα διατεθεί στο σύνολό της για το διακανονισμό του χρέους προς το δημόσιο. Μέρος του κόστους αναδιάρθρωσης θα χρηματοδοτηθεί από τα έσοδα της πώλησης περιουσιακών στοιχείων μετά τη μετεγκατάσταση της εταιρείας σε νέο χώρο.
            
         
               (23)
            
            
               Η κρατική ενίσχυση για την αναδιάρθρωση της BB βασίζεται σε δύο νομοθετήματα: το νόμο της 30ής Αυγούστου 2002 περί αναδιάρθρωσης των χρεών επιχειρήσεων προς το δημόσιο («ο νόμος της 30ής Αυγούστου 2002») και το νόμο της 30ής Οκτωβρίου 2002 περί κρατικών ενισχύσεων προς επιχειρήσεις με ιδιαίτερη σημασία για την αγορά εργασίας («ο νόμος της 30ής Οκτωβρίου 2002»), όπως τροποποιήθηκε από το νόμο της 14ης Νοεμβρίου 2003.
            
         
               (24)
            
            
               Ο νόμος της 30ής Αυγούστου 2002 εισήγαγε στο πολωνικό σύστημα τη δυνατότητα αναδιάρθρωσης των χρεών που έχουν προς το δημόσιο επιχειρήσεις με οικονομικά προβλήματα μέσω διαγραφής. Η ενδιαφερόμενη εταιρεία έπρεπε να υποβάλει αίτηση συνοδευόμενη από σχέδιο αναδιάρθρωσης σε κάθε δημόσια αρχή της οποίας οι απαιτήσεις επρόκειτο να αναδιαρθρωθούν (στο εξής «αρχή αναδιάρθρωσης»). Αφού βεβαιωνόταν ότι το προβλεπόμενο σχέδιο αναδιάρθρωσης θα μπορούσε να βελτιώσει την οικονομική κατάσταση της εταιρείας, η αρχή αναδιάρθρωσης εξέδιδε απόφαση σχετικά με τους όρους αναδιάρθρωσης, απαριθμώντας τα χρέη που θα καλύπτονταν από την αναδιάρθρωση. Εφόσον η εταιρεία εκπλήρωνε όλους τους όρους που επέβαλλε η απόφαση, η αρχή αναδιάρθρωσης ήταν υποχρεωμένη εκ του νόμου να εκδώσει απόφαση διαγραφής όλων των χρεών που απαριθμούνταν στην απόφαση σχετικά με τους όρους της αναδιάρθρωσης.
            
         
               (25)
            
            
               Στη συνέχεια ο νόμος της 30ής Οκτωβρίου 2002 έθεσε το εν λόγω σύστημα υπό συγκεντρωτικό έλεγχο και εξουσιοδότησε τον Πρόεδρο της IDA να εκδίδει απόφαση ισοδύναμη με την προαναφερθείσα σχετικά με τους όρους αναδιάρθρωσης, η οποία καλείται απόφαση αναδιάρθρωσης (άρθρο 10 παράγραφος 1 εδάφιο 4 σε συνδυασμό με το άρθρο 19). Η απόφαση αναδιάρθρωσης περιέχει αξιολόγηση του σχεδίου αναδιάρθρωσης και προσδιορίζει πώς πρέπει να αναδιαρθρωθεί το χρέος προς το δημόσιο που αναφέρεται στο σχέδιο αναδιάρθρωσης. Στη συνέχεια οι εκάστοτε αρχές αναδιάρθρωσης υποχρεούνται εκ του νόμου να εκδώσουν μεμονωμένες αποφάσεις διαγραφής των χρεών προς το δημόσιο που απαριθμούνται στην απόφαση αναδιάρθρωσης.
            
         
               (26)
            
            
               Τέλος, ο νόμος της 14ης Νοεμβρίου 2003 που τροποποιεί το νόμο της 30ής Οκτωβρίου 2002 θέτει ως προϋπόθεση για την αναδιάρθρωση του χρέους προς το δημόσιο τη μεταβίβαση περιουσιακών στοιχείων που αντιστοιχούν τουλάχιστον στο 25 % του συνολικού προς αναδιάρθρωση χρέους σε τρίτη εταιρεία, το φορέα διαχείρισης (εταιρεία πλήρως ελεγχόμενη από την IDA ή το Υπουργείο Θησαυροφυλακίου). Τα έσοδα από την πώληση των περιουσιακών στοιχείων από το φορέα διαχείρισης διατίθενται για την κάλυψη ενός μέρους τουλάχιστον από το χρέος προς το δημόσιο, ενώ το υπόλοιπο διαγράφεται κατά το πέρας της αναδιάρθρωσης.
            
         
               (27)
            
            
               Η BB υπέβαλε αίτηση αναδιάρθρωσης των χρεών της προς το δημόσιο σύμφωνα με το νόμο της 30ής Αυγούστου 2002 και το νόμο της 30ής Οκτωβρίου 2002. Η συνολική ονομαστική αξία της προβλεπόμενης κρατικής ενίσχυσης είναι 31,43 εκατ. PLN (4) (8.2 εκατ. EUR). Τα μέτρα αυτά περιλαμβάνουν δάνειο με ευνοϊκούς όρους και διαγραφή χρεών προς το δημόσιο. Τα μέτρα κρατικής ενίσχυσης περιγράφονται αναλυτικά στον κατωτέρω πίνακα.
               Πίνακας 2
               Σχεδιαζόμενη κρατική ενίσχυση
               
                           (PLN)
                        
                     
                           α/α
                        
                        
                           Χορηγούσα αρχή
                        
                        
                           Είδος ενίσχυσης
                        
                        
                           Ονομαστικό ποσό ενίσχυσης
                        
                     
                           Ενίσχυση βάσει του νόμου της 30ής Αυγούστου 2002
                        
                     
                           1.
                        
                        
                           Ίδρυμα κοινωνικών ασφαλίσεων (ZUS), Bialystok
                        
                        
                           Διαγραφή
                        
                        
                           933 474,51
                        
                     
                           2.
                        
                        
                           ZUS, Bielsk Podlaski
                        
                        
                           Διαγραφή
                        
                        
                           113 884,66
                        
                     
                           3.
                        
                        
                           ZUS, Zambrów
                        
                        
                           Διαγραφή
                        
                        
                           144 934,88
                        
                     
                           4.
                        
                        
                           Δήμαρχος Białystok
                        
                        
                           Διαγραφή
                        
                        
                           1 448 108,90
                        
                     
                           5.
                        
                        
                           Κρατικό ταμείο αποκατάστασης ατόμων με αναπηρία (PFRON)
                        
                        
                           Διαγραφή
                        
                        
                           519 591,35
                        
                     
                           6.
                        
                        
                           Υπηρεσία οικονομικών II, Bialystok
                        
                        
                           Διαγραφή
                        
                        
                           217 590,00
                        
                     
                           
                              Συνολική ενίσχυση βάσει του νόμου της 30ής Αυγούστου 2002
                           
                        
                        
                           3 377 584,30
                           (με τόκο από την 31η Δεκεμβρίου 2005:
                           
                              6 171 774,74)
                        
                     
                           Ενίσχυση βάσει του νόμου της 30ής Οκτωβρίου 2002
                        
                     
                           7.
                        
                        
                           ZUS, Bialystok
                        
                        
                           Διαγραφή
                        
                        
                           3 019 362,90
                        
                     
                           8.
                        
                        
                           Δήμαρχος Białystok
                        
                        
                           Διαγραφή
                        
                        
                           1 505 534,12
                        
                     
                           9.
                        
                        
                           Κρατικό ταμείο αποκατάστασης ατόμων με αναπηρία (PFRON)
                        
                        
                           Διαγραφή
                        
                        
                           539 650,70
                        
                     
                           10.
                        
                        
                           Υπηρεσία οικονομικών, Bialystok
                        
                        
                           Διαγραφή
                        
                        
                           71 516,60
                        
                     
                           11.
                        
                        
                           Υπηρεσία βοεβοδάτου Bialystok
                        
                        
                           Διαγραφή
                        
                        
                           25 064,81
                        
                     
                           12.
                        
                        
                           Διαμέρισμα Grajewo
                        
                        
                           Διαγραφή
                        
                        
                           12 133,80
                        
                     
                           13.
                        
                        
                           Διαμέρισμα KolnoDistrict
                        
                        
                           Διαγραφή
                        
                        
                           17 224,60
                        
                     
                           14.
                        
                        
                           Δήμαρχος Kolno
                        
                        
                           Διαγραφή
                        
                        
                           248 648,09
                        
                     
                           15.
                        
                        
                           ZUS, Zambrów
                        
                        
                           Διαγραφή
                        
                        
                           626 625,15
                        
                     
                           16.
                        
                        
                           ZUS, Bialystok
                        
                        
                           Διαγραφή
                        
                        
                           398 029,30
                        
                     
                           
                              Σύνολο διαγραφών βάσει του νόμου της 30ής Οκτωβρίου 2002
                           
                        
                        
                           6 463 790,07
                           (με τόκο από την 31η Δεκεμβρίου 2005:
                           
                              9 259 229,92)
                        
                     
                           17.
                        
                        
                           Υπηρεσία βιομηχανικής ανάπτυξης
                        
                        
                           Δάνειο με ευνοϊκούς όρους
                        
                        
                           16 000 000
                        
                     
                           
                              Σύνολο
                           
                        
                        
                           
                              31 431 004,66
                           
                        
                     
         3.   ΑΠΟΦΑΣΗ ΚΙΝΗΣΗΣ ΤΗΣ ΔΙΑΔΙΚΑΣΙΑΣ ΤΟΥ ΑΡΘΡΟΥ 88 ΠΑΡΑΓΡΑΦΟΣ 2 ΤΗΣ ΣΥΝΘΗΚΗΣ ΕΚ
   
               (28)
            
            
               Η Επιτροπή αποφάσισε να κινήσει την επίσημη διαδικασία έρευνας, διότι είχε αμφιβολίες ως προς το συμβιβάσιμο της ενίσχυσης αναδιάρθρωσης με την κοινή αγορά.
            
         
               (29)
            
            
               Πρώτον, οι αμφιβολίες της Επιτροπής αφορούσαν το κατά πόσον θα αποκαθιστούσε το σχέδιο αναδιάρθρωσης τη μακροπρόθεσμη βιωσιμότητα της εταιρείας. Η Επιτροπή είχε την υπόνοια ότι τα κέρδη που πραγματοποιήθηκαν το 2004 και το 2005 οφείλονταν σε έκτακτα μέτρα (π.χ. διαγραφές χρεών) και, ως εκ τούτου, δεν αποτελούσαν ένδειξη πραγματικής βελτίωσης της κατάστασης της εταιρείας. Επιπλέον, το σχέδιο επικεντρωνόταν στη ρύθμιση παλαιών χρεών και οι επενδύσεις που προέβλεπε δεν ήταν αρκετές για την εξασφάλιση ανταγωνιστικών μέσων παραγωγής μετά το πέρας της περιόδου αναδιάρθρωσης.
            
         
               (30)
            
            
               Δεύτερον, η Επιτροπή αμφέβαλλε ως προς την αποτελεσματικότητα των σχεδιαζόμενων αντισταθμιστικών μέτρων. Η εταιρεία σκόπευε να μειώσει την έκταση των εγκαταστάσεών της, τούτο όμως δεν θα μείωνε την παραγωγική της ικανότητα. Οι θέσεις εργασίας είχαν ήδη μειωθεί σημαντικά, αλλά αυτό φαίνεται ότι ήταν απαραίτητο για λόγους βιωσιμότητας.
            
         
               (31)
            
            
               Τέλος, εκτιμήθηκε ότι τα μέτρα που χαρακτήριζαν οι πολωνικές αρχές ως συμβολή της εταιρείας δεν θα μπορούσαν όλα να θεωρηθούν ως τέτοια, κατά την έννοια των κατευθυντήριων γραμμών. Συνεπώς, δεν ήταν σαφές αν η πραγματική συμβολή του δικαιούχου θα ήταν αρκετή, δηλαδή αν η ενίσχυση περιοριζόταν στο ελάχιστο απαραίτητο.
            
         4.   ΠΑΡΑΤΗΡΗΣΕΙΣ ΤΗΣ ΠΟΛΩΝΙΑΣ
   
               (32)
            
            
               Μετά την απόφαση της Επιτροπής να κινήσει την επίσημη διαδικασία έρευνας σχετικά με τη σχεδιαζόμενη ενίσχυση υπέρ της BB, οι πολωνικές αρχές υπέβαλαν λεπτομερείς πληροφορίες σχετικά με τη στρατηγική της εταιρείας.
            
         
               (33)
            
            
               Οι πολωνικές αρχές διευκρίνισαν ότι η εταιρεία διατηρεί δύο μονάδες παραγωγής στο Białystok, εκ των οποίων η μία βρίσκεται στο κέντρο της πόλης του Białystok (μονάδα στην οδό […]). Η BB σχεδιάζει να πωλήσει αυτό το ακίνητο και είτε να μεταφέρει την παραγωγή στη δεύτερη μονάδα της είτε να αγοράσει ένα νέο χώρο, να μεταφέρει εκεί όλη την παραγωγή της και να πωλήσει και τις δύο μονάδες που έχει σήμερα στην κυριότητά της. Σύμφωνα με τις προβλέψεις που υποβλήθηκαν, η BB σχεδιάζει να επενδύσει […] εκατ. PLN το 2010, όταν θα έχει πωληθεί η μονάδα στην οδό […]. Αν η εταιρεία αποφασίσει να πωλήσει και τις δύο μονάδες και να μετεγκατασταθεί σε νέο χώρο, το ποσό της επένδυσης θα είναι ακόμη υψηλότερο.
            
         
               (34)
            
            
               Οι πολωνικές αρχές επιβεβαίωσαν ότι η εταιρεία θα εκσυγχρονιστεί ουσιαστικά το 2010, μετά τη μετεγκατάστασή της. Μεταξύ των ετών 2010 και 2014 η BB σχεδιάζει να επενδύσει 43 εκατ. PLN, εκ των οποίων […] εκατ. PLN θα είναι διαθέσιμα μέχρι το τέλος του 2010, προβλεπόμενη χρονολογία μετεγκατάστασης.
            
         
               (35)
            
            
               Οι πολωνικές αρχές αναφέρουν ότι οι επενδύσεις που σχεδιάζονται για την περίοδο 2010-2014 σκοπό έχουν τον εκσυγχρονισμό του συστήματος σχεδιασμού και διαχείρισης της παραγωγής, τον αυτοματισμό της διαδικασίας συναρμολόγησης κοινών εξαρτημάτων, τη βελτίωση της ποιότητας των προϊόντων, τη βελτιστοποίηση των τεχνολογικών διαδικασιών παραγωγής και της θερμικής και χημικής επεξεργασίας των προϊόντων και τη βελτίωση των μεθόδων μέτρησης και ελέγχου. Οι πολωνικές αρχές επιβεβαίωσαν επίσης ότι η μετεγκατάσταση της παραγωγής και οι επενδύσεις που θα ακολουθήσουν αποτελούν εφαρμογή της μακροπρόθεσμης στρατηγικής της εταιρείας.
            
         
               (36)
            
            
               Προκειμένου να αποφευχθεί η αδικαιολόγητη στρέβλωση του ανταγωνισμού, οι πολωνικές αρχές και η εταιρεία πρότειναν τρεις εναλλακτικές λύσεις ως προς τα πιθανά αντισταθμιστικά μέτρα που θα εφαρμόσει η εταιρεία:
               
                           α)
                        
                        
                           θέση ορίου στην παραγωγή μειώνοντας τον αριθμό των προϊόντων της BB κατά 5 % σε σχέση με την προβλεπόμενη μελλοντική παραγωγή ή
                        
                     
                           β)
                        
                        
                           μείωση της παραγωγικής ικανότητας μέσω πώλησης του 5 % των εργαλειομηχανών της BB ή
                        
                     
                           γ)
                        
                        
                           μείωση της παραγωγικής ικανότητας μέσω πώλησης του τμήματος παραγωγής της BB στο […], το οποίο το 2006 συνεισέφερε το 13 % του κύκλου εργασιών της BB και απέφερε κέρδη ύψους 1,2 εκατ. PLN.
                        
                     
         
               (37)
            
            
               Η τρίτη επιλογή, δηλαδή η πώληση του τμήματος παραγωγής στο […], θα οδηγούσε σε μείωση κατά 46 % της σειράς προϊόντων της BB και σε μείωση του αριθμού των εργαλειομηχανών κατά 12 %. Ωστόσο, το τμήμα παραγωγής στο […] βαρύνεται εν μέρει με χρέη, του οποίου η αναδιάρθρωση προβλέπεται να χρηματοδοτηθεί από την κοινοποιηθείσα κρατική ενίσχυση. Επιπλέον, τα περιουσιακά στοιχεία του […] είναι υποθηκευμένα ή συνιστούν εξασφαλίσεις αποπληρωμής εμπορικών χρεών της BB. Έτσι, οι πολωνικές αρχές υποστηρίζουν ότι πρέπει πρώτα να λυθεί το πρόβλημα των χρεών του […] και ότι το τμήμα δεν μπορεί να πωληθεί πριν από το 2009 το νωρίτερο. Η BB έχει δεσμευθεί ότι θα λάβει όλα τα απαραίτητα μέτρα προκειμένου να ολοκληρωθεί η πώληση μέχρι το τέλος του 2009, αν η Επιτροπή κρίνει κατάλληλο το εν λόγω αντισταθμιστικό μέτρο.
            
         
               (38)
            
            
               Όσον αφορά τη χρηματοδότηση της διαδικασίας αναδιάρθρωσης, οι πολωνικές αρχές ανέφεραν ότι, λαμβάνοντας υπόψη την πρόσφατη αύξηση των τιμών των ακινήτων στην περιοχή και τη θέση του προς πώληση οικοπέδου (κέντρο της πόλης Białystok), τα αναμενόμενα έσοδα από την πώληση ανέρχονται σε […] εκατ. PL. Τα αναμενόμενα έσοδα από την πώληση της μονάδας παραγωγής στο […] ανέρχονται σε […] εκατ. PLN. Τέλος, σύμφωνα με τη νομική βάση του σχεδιαζόμενου καθεστώτος κρατικής ενίσχυσης, η BB υποχρεούται να μεταβιβάσει περιουσιακά στοιχεία ύψους 2,795 εκατ. PLN στο δημόσιο φορέα (φορέα διαχείρισης) σε αντάλλαγμα της παραγραφής του χρέους.
            
         5.   ΑΞΙΟΛΟΓΗΣΗ ΤΗΣ ΕΝΙΣΧΥΣΗΣ
   5.1.   Κρατική ενίσχυση κατά την έννοια του άρθρου 87 παράγραφος 1 της συνθήκης ΕΚ
   
               (39)
            
            
               Σύμφωνα με το άρθρο 87 παράγραφος 1 της συνθήκης ΕΚ, οι ενισχύσεις που χορηγούνται υπό οποιαδήποτε μορφή από τα κράτη μέλη ή με κρατικούς πόρους και που νοθεύουν ή απειλούν να νοθεύσουν τον ανταγωνισμό διά της ευνοϊκής μεταχειρίσεως ορισμένων επιχειρήσεων ή ορισμένων κλάδων παραγωγής και επηρεάζουν τις μεταξύ κρατών μελών συναλλαγές είναι ασυμβίβαστες με την κοινή αγορά.
            
         
               (40)
            
            
               Η σχεδιαζόμενη παραγραφή των χρεών προς το δημόσιο, συμπεριλαμβανομένων των δεδουλευμένων τόκων, και το δάνειο από την κρατική υπηρεσία σχετίζονται αμφότερα με κρατικούς πόρους. Οι λύσεις αυτές προσπορίζουν πλεονέκτημα στην εταιρεία μειώνοντας τα έξοδά της. Όσον αφορά το δεύτερο μέτρο, δεδομένου ότι η BB είναι μια προβληματική επιχείρηση με υποχρεώσεις πολύ μεγαλύτερες από το ενεργητικό της, δεν θα είχε λάβει τέτοιου είδους χρηματοδότηση με τους όρους της αγοράς. Συνεπώς, το στοιχείο ενίσχυσης ισούται με ολόκληρο το ποσό του δανείου.
            
         
               (41)
            
            
               Οι προηγούμενες αποφάσεις αναδιάρθρωσης που προέβλεπαν παραγραφή των χρεών προς το δημόσιο και ανέστειλαν την αναγκαστική εκτέλεση προς είσπραξη των απαιτήσεων του δημοσίου ενδέχεται επίσης να συνιστούν ενίσχυση. Ωστόσο, η Επιτροπή δέχεται ότι, στην προκειμένη περίπτωση, το στοιχείο ενίσχυσης των εν λόγω «παρατάσεων» αντικατοπτρίζεται στην κοινοποιηθείσα ενίσχυση, δηλαδή στους δεδουλευμένους τόκους όλης της περιόδου που προστέθηκαν στο συνολικό ποσό των χρεών που πρόκειται να παραγραφούν.
            
         
               (42)
            
            
               Τα εξαρτήματα εργαλειομηχανών που παράγει η ΒΒ πωλούνται στην αγορά της ΕΕ. Η BB ανταγωνίζεται επίσης άλλους ευρωπαίους παραγωγούς σε τρίτες αγορές. Έτσι, η ισχυρότερη θέση που παρέχει στη BB η κρατική ενίσχυση μπορεί να έχει επιπτώσεις στον ανταγωνισμό στην Ευρώπη, γεγονός που σημαίνει ότι πληρούται το κριτήριο της στρέβλωσης του ανταγωνισμού.
            
         
               (43)
            
            
               Συνεπώς, τα προαναφερόμενα μέτρα θεωρείται ότι συνιστούν κρατική ενίσχυση κατά την έννοια του άρθρου 87 παράγραφος 1 της συνθήκης ΕΚ.
            
         5.2.   Παρεκκλίσεις βάσει του άρθρου 87 παράγραφοι 2 και 3 της συνθήκης ΕΚ
   
               (44)
            
            
               Οι εξαιρέσεις που προβλέπονται στο άρθρο 87 παράγραφος 2 της συνθήκης ΕΚ δεν έχουν εφαρμογή στην προκειμένη περίπτωση. Όσον αφορά τις εξαιρέσεις βάσει του άρθρου 87 παράγραφος 3, δεδομένου ότι πρωταρχικός σκοπός της ενίσχυσης είναι η αποκατάσταση της μακροπρόθεσμης βιωσιμότητας μιας προβληματικής επιχείρησης, μπορεί να εφαρμοστεί μόνο η εξαίρεση που προβλέπεται στο άρθρο 87 παράγραφος 3 στοιχείο γ), η οποία επιτρέπει τις κρατικές ενισχύσεις για την προώθηση της ανάπτυξης ορισμένων οικονομικών δραστηριοτήτων, εφόσον δεν αλλοιώνουν τους όρους των συναλλαγών κατά τρόπο που θα αντέκειτο προς το κοινό συμφέρον. Συνεπώς, η ενίσχυση μπορεί να θεωρηθεί συμβιβάσιμη βάσει του άρθρου 87 παράγραφος 3 στοιχείο γ) της συνθήκης ΕΚ μόνον εφόσον πληρούνται οι προϋποθέσεις που προβλέπονται στις κοινοτικές κατευθυντήριες γραμμές όσον αφορά τις κρατικές ενισχύσεις για τη διάσωση και την αναδιάρθρωση προβληματικών επιχειρήσεων (5) (στο εξής «κατευθυντήριες γραμμές»).
            
         5.3.   Επιλεξιμότητα της εταιρείας
   
               (45)
            
            
               Σύμφωνα με τις κατευθυντήριες γραμμές, μια επιχείρηση είναι προβληματική όταν αδυνατεί να εξασφαλίσει την ανάκαμψή της με δικούς της πόρους, λαμβάνοντας τα κεφάλαια που χρειάζεται από τους μετόχους της ή αντλώντας δανειακά κεφάλαια και όταν, χωρίς την παρέμβαση των αρχών, η οικονομική της εξαφάνιση είναι σχεδόν βέβαιη. Οι κατευθυντήριες γραμμές αναφέρουν επίσης ορισμένα τυπικά χαρακτηριστικά τέτοιων εταιρειών, όπως η αυξανόμενη δανειοληψία ή η εξασθένιση ή εξαφάνιση της αξίας του καθαρού ενεργητικού. Βάσει του σημείου 13 των κατευθυντήριων γραμμών, μια εταιρεία που ανήκει σε ευρύτερο επιχειρηματικό όμιλο δεν είναι καταρχήν επιλέξιμη για ενισχύσεις αναδιάρθρωσης, εκτός εάν μπορεί να αποδειχθεί ότι η εταιρεία έχει εγγενείς δυσχέρειες οι οποίες δεν έχουν προκύψει από την αυθαίρετη κατανομή των δαπανών στο εσωτερικό του ομίλου και ότι οι δυσχέρειες αυτές είναι τόσο σοβαρές ώστε να μην μπορούν να αντιμετωπιστούν από τον ίδιο τον όμιλο.
            
         
               (46)
            
            
               Η BB πρέπει να θεωρηθεί «προβληματική επιχείρηση» κατά την έννοια των κατευθυντήριων γραμμών. Η καθαρή της θέση είναι αρνητική. Η εταιρεία αποπληρώνει παλαιά χρέη σε ιδιώτες πιστωτές σύμφωνα με υπογεγραμμένες συμφωνίες (οι τελευταίες δόσεις πρόκειται να καταβληθούν το 2009). Τα χρέη της εταιρείας προς το δημόσιο, εφόσον δεν αποτελέσουν αντικείμενο διακανονισμού (μέσω αποπληρωμής ή παραγραφής), θα είναι άμεσα πληρωτέα. Η αναγκαστική εκτέλεση για την είσπραξη αυτών των χρεών θα καθιστούσε αδύνατη την πληρωμή των δόσεων προς τους ιδιώτες πιστωτές και κατά πάσα πιθανότητα θα οδηγούσε την εταιρεία στην πτώχευση. Η BB δεν μπορεί να δανειστεί κεφάλαια από την αγορά για να εξοφλήσει το χρέος της προς το δημόσιο, καθότι η οικονομική της κατάσταση είναι πολύ ασθενής και όλα τα στοιχεία του ενεργητικού της έχουν ήδη ενεχυριαστεί.
            
         
               (47)
            
            
               Η ύπαρξη κερδών δεν αλλάζει την ανωτέρω εκτίμηση σχετικά με την επιλεξιμότητα της εταιρείας, διότι η καθαρή θέση της BB παραμένει αρνητική. Δεν πρέπει επίσης να λησμονείται ότι η εταιρεία μπόρεσε να πραγματοποιήσει κέρδη μόνο χάρη στην αναστολή της αναγκαστικής εκτέλεσης από τις δημόσιες αρχές εν όψει της σχεδιαζόμενης παραγραφής των χρεών.
            
         
               (48)
            
            
               Η μητρική εταιρεία της BB είναι επίσης προβληματική, υφίσταται ζημίες και έχει σωρεύσει χρέη, με αποτέλεσμα να αδυνατεί να επιλύσει τα προβλήματα της BB. Τα προβλήματα της μητρικής εταιρείας ξεκίνησαν λίγο μετά το 2000. Η αδυναμία της μητρικής εταιρείας να αποπληρώσει δάνειο που είχε χορηγήσει η BB, γεγονός που αποτελεί μία από τις αιτίες των προβλημάτων της BB, αντικατοπτρίζει τα πραγματικά οικονομικά προβλήματα που αντιμετωπίζει η μητρική εταιρεία. Δεν επρόκειτο για απόπειρα αύξησης των κερδών μέρους του ομίλου ή σκόπιμης επιδείνωσης των προβλημάτων της BB.
            
         5.4.   Αποκατάσταση της βιωσιμότητας
   
               (49)
            
            
               Στην απόφαση κίνησης της επίσημης διαδικασίας έρευνας η Επιτροπή εξέφρασε αμφιβολίες σχετικά με την πράξη αναδιάρθρωσης, επισημαίνοντας ότι το περιεχόμενό της ήταν κυρίως οικονομικό, χωρίς να λαμβάνεται επαρκώς υπόψη η βιομηχανική αναδιάρθρωση. Μετά την απόφαση κίνησης της επίσημης διαδικασίας έρευνας, οι πολωνικές αρχές υπέβαλαν συμπληρωματικές πληροφορίες, μετριάζοντας έτσι τις αμφιβολίες της Επιτροπής σχετικά με την αποκατάσταση της βιωσιμότητας.
            
         
               (50)
            
            
               Η προσεκτική εξέταση των λογαριασμών της BB δείχνει μια πραγματική βελτίωση των δραστηριοτήτων της εταιρείας από το 2004-2005. Η συμβολή έκτακτων πράξεων στη βελτίωση αυτή ήταν περιορισμένη. Έκτακτες πράξεις, π.χ. παραγραφές χρεών, είχαν πρόσθετη θετική επίδραση στα αποτελέσματα της εταιρείας, αλλά κύρια πηγή των κερδών της BB παραμένουν οι λειτουργικές της δραστηριότητες.
            
         
               (51)
            
            
               Από την εξέταση της αναδιάρθρωσης των προϊόντων προκύπτει ότι η εταιρεία ολοένα και περισσότερα επικεντρώνεται σε προϊόντα υψηλής προστιθέμενης αξίας (το 2001 η BB παρήγαγε 709 000 τεμάχια με κύκλο εργασιών 84,9 εκατ. PLN, ενώ το 2006 παρήγαγε 377 000 τεμάχια με κύκλο εργασιών 93,8 εκατ. PLN).
            
         
               (52)
            
            
               Οι σχεδιαζόμενες επενδύσεις για την περίοδο 2003-2009 ανέρχονται σε 14,75 εκατ. PLN. Ειδικότερα, η εταιρεία σχεδιάζει να εφαρμόσει πρόγραμμα πρόσθετων μεγάλων επενδύσεων το 2010 αξίας […] εκατ. PLN, το οποίο συνδέεται με τη σχεδιαζόμενη μεταφορά των εγκαταστάσεών της σε νέο χώρο. Κατά την άποψη της Επιτροπής, η μακροπρόθεσμη βιωσιμότητα της εταιρείας θα αποκατασταθεί μόνο μέσω της εφαρμογής του δεύτερου μέρους του επενδυτικού προγράμματος της εταιρείας.
            
         
               (53)
            
            
               Για το λόγο αυτό, και λαμβάνοντας υπόψη ότι η πώληση των ακινήτων που είναι απαραίτητη για τη χρηματοδότηση των επενδύσεων προβλέπεται για το 2010, η Επιτροπή είναι της γνώμης ότι η περίοδος αναδιάρθρωσης πρέπει να παραταθεί μέχρι το τέλος του 2010 και ότι οι επενδύσεις που σχεδιάζει η εταιρεία για το 2010 πρέπει να ενταχθούν στα μέτρα αναδιάρθρωσης. Ως εκ τούτου, οι επενδύσεις της περιόδου 2003 έως 2010 θα ανέλθουν σε […] PLN (14,75 εκατ. PLN + […] εκατ. PLN), ποσό σημαντικά υψηλότερο από το αρχικώς προβλεπόμενο των 15,6 εκατ. PLN.
            
         
               (54)
            
            
               Η Επιτροπή σημειώνει ότι η απόδοση ιδίων κεφαλαίων της BB δεν μπορεί να υπολογιστεί επί του παρόντος, λόγω του ότι η καθαρή θέση της είναι αρνητική. Μέχρι το 2010 η καθαρή θέση της εταιρείας θα έχει αποκατασταθεί σταδιακά. Τα αριθμητικά στοιχεία για το 2011 μπορούν να χρησιμεύσουν ως μακροπρόθεσμη τιμή. Το έτος αυτό η απόδοση των ιδίων κεφαλαίων θα είναι 9 % (καθαρά κέρδη ύψους 4 εκατ. PLN προς ίδια κεφάλαια ύψους 44 εκατ. PLN). Η απόδοση αυτή, αν και δεν είναι πολύ υψηλή, φαίνεται δικαιολογημένη λαμβάνοντας υπόψη ότι η BB ασκεί δραστηριότητες σε μια αγορά με σημαντικό ανταγωνισμό από την Ασία και με συμπιεσμένα περιθώρια κέρδους.
            
         
               (55)
            
            
               Βάσει αυτών των στοιχείων, η Επιτροπή συμπεραίνει ότι η εφαρμογή του σχεδίου αναδιάρθρωσης θα αποκαταστήσει τη βιωσιμότητα της εταιρείας, εφόσον συμπεριληφθούν στην αναδιάρθρωση οι επενδύσεις που σχεδιάζονται για το 2010 και εφόσον η περίοδος αναδιάρθρωσης παραταθεί μέχρι το τέλος του 2010.
            
         5.5.   Αποφυγή της αδικαιολόγητης στρέβλωσης του ανταγωνισμού
   
               (56)
            
            
               Κατόπιν της απόφασης της Επιτροπής βάσει του άρθρου 88 παράγραφος 2 της συνθήκης ΕΚ, οι πολωνικές αρχές πρότειναν τρία εναλλακτικά αντισταθμιστικά μέτρα που θα μπορούσε να εφαρμόσει η BB.
            
         
               (57)
            
            
               Ως προς την πρώτη πρόταση, δηλαδή τη μείωση του αριθμού των παραγόμενων ειδών κατά 5 %, η Επιτροπή σημειώνει ότι η φυσική εξέλιξη της BB κατευθύνει την εταιρεία προς ένα μικρότερο φάσμα προϊόντων, αλλά με μεγαλύτερη προστιθέμενη αξία. Συνεπώς, η Επιτροπή εκτιμά ότι το μέτρο αυτό μπορεί να μην έχει καμία επίδραση στη συμπεριφορά της εταιρείας στην πράξη και, επομένως, δεν εξασφαλίζει τη συρρίκνωση της παρουσίας της BB στην αγορά.
            
         
               (58)
            
            
               Η δεύτερη επιλογή προβλέπει την πώληση του 5 % των μηχανημάτων της εταιρείας. Λαμβάνοντας υπόψη το γεγονός ότι η BB σχεδιάζει να εφαρμόσει σημαντικό πρόγραμμα εκσυγχρονισμού, το οποίο περιλαμβάνει την αγορά νέων, αποδοτικότερων μηχανημάτων, η Επιτροπή δεν θεωρεί την επιλογή αυτή ως κατάλληλο αντισταθμιστικό μέτρο, δεδομένου ότι η παραγωγική ικανότητα των μηχανημάτων που θα πωληθούν μπορεί να αντισταθμιστεί από την υψηλότερη παραγωγική ικανότητα του νέου εξοπλισμού.
            
         
               (59)
            
            
               Έχοντας υπόψη τα ανωτέρω, η Επιτροπή εκτιμά ότι οι δύο αυτές επιλογές δεν εξασφαλίζουν τον περιορισμένο αντίκτυπο των δυσμενών συνεπειών της ενίσχυσης στον ανταγωνισμό.
            
         
               (60)
            
            
               Η τρίτη επιλογή συνίσταται στην πώληση του τμήματος παραγωγής της εταιρείας στο […]. Η πώληση αυτή μειώνει το φάσμα προϊόντων της BB κατά 46 %, τον κύκλο εργασιών της κατά 13 % και τον αριθμό των εργαλειομηχανών κατά 12 %. Ως εκ τούτου, η επιλογή αυτή εμπερικλείει τις λύσεις που προβλέπονται στις πρώτες δύο προτάσεις, καθώς και πρόσθετα στοιχεία. Επιπλέον, όταν το τμήμα παραγωγής του […] τεθεί προς πώληση, οι δυνητικοί ανταγωνιστές της εταιρείας θα έχουν τη δυνατότητα να αποκτήσουν ένα οργανωμένο μέρος του δυναμικού της BB, γεγονός που θα μπορούσε να μετριάσει τις αρνητικές συνέπειες της ενίσχυσης. Τέλος, το τμήμα παραγωγής στο […] είναι βιώσιμο, έχοντας αποφέρει κέρδη ύψους 1,2 εκατ. PLN το 2006, και έτσι η πώλησή του δεν υπαγορεύεται από λόγους αναδιάρθρωσης.
            
         
               (61)
            
            
               Λαμβάνοντας υπόψη τα ανωτέρω, η Επιτροπή εκτιμά ότι η πώληση του τμήματος στο […] συνιστά κατάλληλο και επαρκές αντισταθμιστικό μέτρο.
            
         5.6.   Περιορισμός της ενίσχυσης στο ελάχιστο
   
               (62)
            
            
               Στην παράγραφο 45 της απόφασης για την κίνηση της διαδικασίας, η Επιτροπή εξέφρασε αμφιβολίες ως προς το κατά πόσον η σχεδιαζόμενη αποπληρωμή ορισμένων χρεών κατά την περίοδο αναδιάρθρωσης (6) θα μπορούσε να ενταχθεί στα έξοδα αναδιάρθρωσης. Οι αμφιβολίες αυτές δεν έχουν αρθεί. Η Επιτροπή σημειώνει ότι τα εν λόγω δανειακά κεφάλαια αντλήθηκαν στο πλαίσιο της συνήθους χρηματοδότησης των δραστηριοτήτων της εταιρείας και ότι μπορούν να αποπληρωθούν από τους υπάρχοντες πόρους της εταιρείας.
            
         
               (63)
            
            
               Ωστόσο, μετά την παράταση της περιόδου αναδιάρθρωσης μέχρι το 2010 προκειμένου να συμπεριληφθούν οι επενδύσεις που θα πραγματοποιηθούν εκείνο το έτος, οι εν λόγω επενδύσεις πρέπει να περιληφθούν στα έξοδα αναδιάρθρωσης.
            
         
               (64)
            
            
               Στις παραγράφους 46 και 47 της απόφασης για την κίνηση της διαδικασίας, η Επιτροπή διατύπωσε αμφιβολίες ως προς κατά πόσον ορισμένα μέτρα που κοινοποίησε η Πολωνία θα μπορούσαν να θεωρηθούν ως συμβολή του δικαιούχου κατά την έννοια των παραγράφων 43 και 44 των κατευθυντήριων γραμμών. Οι αμφιβολίες αυτές δεν έχουν αρθεί. Συνεπώς, τα μέτρα αυτά δεν θα θεωρηθούν ως συμβολή του δικαιούχου στην κατωτέρω ανάλυση.
            
         
               (65)
            
            
               Κατά συνέπεια, ο κατάλογος των εξόδων αναδιάρθρωσης, η συμβολή του δικαιούχου και η κρατική ενίσχυση έχουν ως εξής:
               
                           (χιλιάδες PLN)
                        
                     
                            
                        
                        
                           2003-2009
                        
                        
                           2010
                        
                        
                           2003-2010
                        
                     
                           Έξοδα αναδιάρθρωσης
                        
                     
                           Αναδιάρθρωση χρεών προς το δημόσιο
                        
                        
                           31 431
                        
                        
                            
                        
                        
                           31 431
                        
                     
                           Επενδύσεις
                        
                        
                           14 754
                        
                        
                           […]
                        
                        
                           […]
                        
                     
                           
                              Σύνολο
                           
                        
                        
                           46 185
                        
                        
                           […]
                        
                        
                           […]
                        
                     
                           Συμβολή δικαιούχου
                        
                     
                           Πώληση περιουσιακών στοιχείων (μονάδα στην οδό […])
                        
                        
                            
                        
                        
                           […]
                        
                        
                           […]
                        
                     
                           Μεταβίβαση περιουσιακών στοιχείων
                        
                        
                           2 795
                        
                        
                            
                        
                        
                           2 795
                        
                     
                           Πώληση τμήματος παραγωγής στο […]
                        
                        
                           […]
                        
                        
                            
                        
                        
                           […]
                        
                     
                           
                              Σύνολο
                           
                        
                        
                           […]
                        
                        
                           […]
                        
                        
                           […]
                        
                     
                           
                              Κρατική ενίσχυση
                           
                        
                        
                           31 431
                        
                        
                            
                        
                        
                           
                              31 431
                           
                        
                     
                           Συμβολή δικαιούχου/έξοδα αναδιάρθρωσης: 50,4 %
                        
                     
         
               (66)
            
            
               Η συμβολή της ίδιας της BB στο συνολικό κόστος της αναδιάρθρωσης ανέρχεται, συνεπώς, στο 50,4 %, είναι σύμφωνη δηλαδή με τις κατευθυντήριες γραμμές σχετικά με τις ενισχύσεις διάσωσης και αναδιάρθρωσης.
            
         
               (67)
            
            
               Στην παράγραφο 45 των κατευθυντήριων γραμμών αναφέρονται τα εξής: «Για να περιορισθούν οι στρεβλώσεις του ανταγωνισμού, η μορφή υπό την οποία χορηγείται η ενίσχυση και το ποσό της πρέπει να είναι τέτοια ώστε να μην παρέχονται στην επιχείρηση πλεονάζοντα ρευστά διαθέσιμα». Η Επιτροπή παρατηρεί ότι η εταιρεία έχει επανέλθει στην κερδοφορία. Ωστόσο, η βιωσιμότητά της απειλείται λόγω του ύψους των άμεσα πληρωτέων χρεών της. Το γεγονός ότι το ήμισυ της ενίσχυσης χορηγήθηκε υπό μορφή δανείου βοηθά να εξασφαλιστεί ότι η ενίσχυση περιορίζεται στο ελάχιστο απαραίτητο και τούτο διότι το δάνειο παρέχει στη ΒΒ άμεσους πόρους για την αποπληρωμή των ληξιπρόθεσμων υποχρεώσεών της. Ταυτόχρονα, η BB θα πρέπει να αποπληρώσει αυτό το δάνειο στο μέλλον. Τούτο θα είναι δυνατό χάρη σε τακτικά κέρδη και θα εξασφαλίσει ότι η εταιρεία δεν θα συσσωρεύσει πλεονάζοντα ρευστά διαθέσιμα κατά την έννοια των κατευθυντήριων γραμμών.
            
         
               (68)
            
            
               Ως εκ τούτου, η Επιτροπή εκτιμά ότι η ενίσχυση περιορίζεται στο ελάχιστο απαραίτητο.
            
         6.   ΣΥΜΠΕΡΑΣΜΑΤΑ
   
               (69)
            
            
               Η Επιτροπή συμπεραίνει ότι η κοινοποιηθείσα κρατική ενίσχυση υπέρ της Bison Bial μπορεί να κηρυχθεί συμβιβάσιμη με την κοινή αγορά, εφόσον τηρηθούν οι όροι που επιβλήθηκαν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα μέτρα ενίσχυσης ύψους 31,43 εκατ. PLN που κοινοποίησε η Πολωνία υπέρ της Bison Bial συμβιβάζονται με την κοινή αγορά, με την επιφύλαξη των υποχρεώσεων και των όρων που επιβάλλονται στο άρθρο 2.
   Άρθρο 2
   1.   Η περίοδος αναδιάρθρωσης εκτείνεται μέχρι το τέλος του 2010 και το σχέδιο αναδιάρθρωσης θα εφαρμοστεί πλήρως.
   2.   Οι εγκαταστάσεις στην οδό […] θα πωληθούν μέχρι το τέλος του 2010.
   3.   Μέχρι το τέλος της περιόδου αναδιάρθρωσης, δηλαδή μέχρι το τέλος του 2010, θα πραγματοποιηθούν επενδύσεις ύψους τουλάχιστον 41,61 εκατ. PLN.
   4.   Το τμήμα παραγωγής στο […] θα πωληθεί μέχρι το τέλος του 2009 σε αγοραστή ανεξάρτητο από την BB. Οι πολωνικές αρχές θα εξασφαλίσουν ότι, πριν από την πώληση, θα διεξάγεται κανονικά η επιχειρηματική δραστηριότητα του τμήματος παραγωγής στο […], ότι θα του διατεθούν τα μέσα που επιτρέπουν την κανονική του ανάπτυξη και ότι ο δικαιούχος δεν θα λάβει μέτρα που θα μείωναν σκοπίμως την αξία του, π.χ. μεταβίβαση άυλων στοιχείων του ενεργητικού, προσωπικού, πελατών ή δυναμικού πώλησης σε άλλα τμήματα της Bison Bial.
   Άρθρο 3
   Οι πολωνικές αρχές υποβάλλουν εξαμηνιαίες εκθέσεις προόδου σχετικά με τη διαδικασία αναδιάρθρωσης
   Άρθρο 4
   Η παρούσα απόφαση απευθύνεται στην Πολωνική Δημοκρατία.
   
      Βρυξέλλες, 12 Σεπτεμβρίου 2007.
      
         
            Για την Επιτροπή
         
         Neelie KROES
         
         
            Μέλος της Επιτροπής
         
      
   
   
      (1)  ΕΕ C 23 της 1.2.2007, σ. 20.
   
      (2)  Βλ. υποσημείωση 1.
   
      (3)  Εμπιστευτικές πληροφορίες.
   
      (4)  Οι πολωνικές αρχές υποδήλωσαν ότι για να υπολογιστεί το στοιχείο ενίσχυσης του μέτρου, η αξία των περιουσιακών στοιχείων που θα μεταβιβάζονταν στο φορέα διαχείρισης με αντάλλαγμα τη διαγραφή των χρεών πρέπει να αφαιρεθεί από την ονομαστική αξία της ενίσχυσης. Βασικά, η μεταβίβαση των εν λόγω περιουσιακών στοιχείων αποτελεί τη συνεισφορά της εταιρείας στην αναδιάρθρωση και δεν έχει καμία επίπτωση στην αξία του μέτρου ενίσχυσης. Συνεπώς, στην προκειμένη περίπτωση το στοιχείο ενίσχυσης είναι ίσο με την ονομαστική αξία της ενίσχυσης.
   
      (5)  ΕΕ C 244 της 1.10.2004, σ. 2.
   
      (6)  Βλ. πίνακα 1 της απόφασης κίνησης της διαδικασίας.